Diari Oficial de la Generalitat Valenciana


Sumari del DOGV 4180, del 31-01-2002 (2002/532)

Informació pública de les bases de selecció de personal per a la provisió en propietat de dues places d'inspectors de la Policia Local, grup B, de l'Ajuntament de la Vall d'Uixó.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4180

Data del DOGV
:   31-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/532


Data del document
:   07-11-2001

Organisme emissor
:   Ajuntament de la Vall d'Uixó

Tipus de document
:   Convocatòria

Descriptors 

:   * Vall d'Uixó, la
    * administració local
    * policia
    * concurs administratiu

Informació pública de les bases de selecció de personal per a la provisió en propietat de dues places d'inspectors de la Policia Local, grup B, de l'Ajuntament de la Vall d'Uixó. [2002/X532]
  
Primera. Nombre, denominació i característiques de les places convocades
  
És objecte de la present convocatòria la selecció de personal per cobrir les places que s'indiquen, que es troben vacants en la plantilla de Policia Local de l'Ajuntament de la Vall d'Uixó:
  
Places: 2.
  
Denominació: inspectors Policia Local
  
Grup: B.
  
Aquestes places corresponen al règim de funcionaris i estan classificades en l'Escala d'Administració Especial, Subescala Serveis Especials, Classe Policia Local, escala tècnica d'inspector, i es troben incloses en les ofertes d'ocupació publica d'aquest ajuntament dels anys 1997 i 1998.
  
Aquesta convocatòria s'acull al procés de consolidació d'ocupació temporal de la disposició transitòria quarta de la Llei 19/04/1999, núm. 6/1999 de la Generalitat Valenciana, de Policies Locals i de Coordinació de les Policies Locals de la Comunitat Valenciana, i Decret 89/2001, de 24 d'abril, del Govern Valencià, que la desenvolupa, per trobar-se totes dues places cobertes per personal interí el dia 17 de maig de 1999.
  
La convocatòria segueix el sistema de selecció de concurs-oposició lliure.
  
Segona. Requisits que han de complir els/les aspirants
  
Per a ser admesos/es a la realització de les proves selectives, els/les aspirants hauran de reunir els següents requisits, referits al darrer dia del termini de presentació d'instàncies:
  
a) Tenir la nacionalitat espanyola.
  
b) Estar en possessió de la titulació acadèmica, o equivalent, requerida per a l'escala tècnica en l'article 21 de la Llei 6/1999, de la Generalitat Valenciana, de Policies Locals de la Comunitat Valenciana, o tenir complides les condicions per a obtenir-les en la data en la qual conclou el termini de presentació d'instàncies.
  
c) No patir malaltia o defecte físic que impedisca el desenvolupament de les corresponents funcions, d'acord amb els quadres d'exclusions mèdiques que es determinen en l'annex corresponent.
  
d) Tenir complits 18 anys d'edat i no mancar-ne menys de deu de l'edat que s'establesca per a la jubilació, edats totes dues referides al dia en què concloga el termini de presentació d'instàncies.
  
e) No haver estat separat/da, mitjançant expedient disciplinari, del servei de l'Estat, de les Comunitats Autònomes o de les Entitats Locals, ni trobar-se inhabilitat per a l'exercici de les funcions públiques.
  
f) Estar en possessió dels permisos que habiliten per a la conducció de les classes B, amb un any d'antiguitat, i A que permeta la conducció de motocicletes amb unes característiques de potència que no sobrepassen els 25 Kw o una relació potència/ps no superior a 0,16 Kw/Kg
  
g) Els que s'assenyalen a l'annex d'aquestes bases.
  
Tercera. Sol·licituds: forma i termini de presentació
  
En les instàncies sol·licitant prendre part en les corresponents proves d'accés els/les aspirants hauran de manifestar:
  
1. Que reuneixen totes i cadascuna de les condicions exigides en la convocatòria, referides sempre a la data en què conclou el termini de presentació d'instàncies, i
  
2. Que es comprometen, cas de ser proposats/des, a la presa de possessió, prèvia declaració de compatibilitats.
  
Es dirigiran a l'alcalde de l'Ajuntament de la Vall d'Uixó, tot presentant-se al Registre d'entrada, i en la forma prevista en l'art. 58 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de 20 dies naturals a partir de l'endemà de la publicació d'aquesta convocatòria al Boletín Oficial del Estado.
  
Les bases íntegres es publicaran al Butlletí Oficial de la Província, al DOGV i al tauler municipal, i els posteriors anuncis al BOP i tauler municipal.
  
A la instància s'acompanyarà:
  
a) Fotocòpia del DNI.
  
b) Carta de pagament acreditativa d'haver pagat en la tresoreria de fons municipals els drets d'examen.
  
c) Titulació exigida.
  
d) Documentació acreditativa dels mèrits del concurs, amb fotocòpies autenticades.
  
Quarta. Admissió dels/les aspirants
  
Conclòs el termini de presentació d'instàncies, l'alcaldia, o regidoria delegada, dictarà resolució declarant aprovada la llista d'admesos/es i exclosos/es. La resolució es publicarà al Butlletí Oficial de la Província i al tauler municipal, amb l'expressió del termini d'esmena de les errades que es concedisca als/les aspirants exclosos/es, tot assenyalant el lloc i data de començament dels exercicis i l'ordre d'actuació. En la mateixa resolució s'indicarà la composició del Tribunal. Aquesta publicació serà determinant per al començament dels terminis a efectes de possibles impugnacions o recursos.
  
Cinquena. Tribunal
  
El Tribunal qualificador, de conformitat amb el Decret 88/2001, de 24 d'abril, estarà constituït de la següent forma:
  
President: el de la Corporació o regidor/a que delegue.
  
Secretari: el titular de la Corporació o un/a funcionari/a d'Administració General que delegue, que actuarà també com a vocal.
  
Vocals:
  
1. Un/a representant de la Generalitat Valenciana, designat per la Direcció General competent en matèria de Policia Local.
  
2. Un/a representant de la Generalitat Valenciana. designat per la Direcció General competent en matèria d'Administració Local.
  
3. El/la cap del Cos de la Policia Local o, altrament, un/a funcionari/a de la Corporació local d'igual o superior categoria, amb preferència pertanyent al Cos de la Policia Local, designat pel president de la Corporació.
  
4 i 5. Dos/dues representants dels treballadors/es designats/des per la Junta de Personal de l'Ajuntament.
  
6. El regidor delegat de Personal i Interior, o regidor/a de l'Ajuntament, o un/a expert/a designat/a pel president de la Corporació.
  
7 i 8. Dos/dues funcionaris/es, tècnics/ques superiors especialitzats o experts/es en funció policial o gerencial, designat pel president de la Corporació.
  
A excepció del president, tots els membres del Tribunal estaran en possessió d'una titulació igual o superior a l'exigida en la convocatòria.
  
Podran nomenar-se assessors del Tribunal per a les proves psicotècniques, mèdiques i d'aptitud física. El seu nomenament haurà de fer-se públic amb el del Tribunal.
  
Els Tribunals no podran constituir-se ni actuar sense l'assistència, almenys, de tres dels seus membres.
  
El Tribunal podrà requerir en qualsevol moment el candidat/a per tal que n'acredite la personalitat. Igualment el Tribunal queda autoritzat per a resoldre les incidències que es produisquen.
  
El Tribunal tindrà la categoria 2ª.
  
Sisena. Proves i mèrits: qualificació
  
Les proves selectives a realitzar i els seus programes, es recullen en esta convocatòria en els annexos corresponents.
  
Els exercicis de les distintes proves selectives seran eliminatoris, i es qualificaran fins un màxim de 10 punts, sent eliminats/des els/les aspirants que no abasten un mínim de 5 punts en cadascun, llevat que s'especifique un altre règim a l'annex corresponent. Cada membre del Tribunal puntuarà els exercicis, i no es prendran en compte per al càlcul de la mitjana aritmètica aquelles puntuacions que diferisquen en dos o més punts de la immediata anterior o posterior.
  
Les qualificacions de cada exercici se faran públiques el mateix dia en què siguen acordades i seran exposades al tauler d'anuncis municipals.
  
La qualificació final de les proves vindrà determinada per la suma de les puntuacions obtingudes als exercicis.
  
El Tribunal queda facultat per a fixar en un mateix dia distints exercicis d'una oposició, llevat que els/les aspirants manifesten per escrit la seua voluntat que hi haja 48 hores entre la finalització de cada prova i el començament de la següent, immediatament després de la publicació de les qualificacions.
  
Setena. Proposta de nomenament
  
Concloses les proves el Tribunal publicarà al tauler municipal la relació dels aspirants per ordre de puntuació, assenyalant que el nombre dels aprovats no podrà superar el de les places vacants convocades.
  
Els/les aspirants que superen el concurs-oposició, prèvia presentació de la documentació exigida a les bases de la convocatòria, hauran de superar en l'Institut Valencià de Seguretat Pública un curs de caràcter selectiu, teoricopràctic, d'igual contingut i característiques que l'establert en el Decret 88/2001, de 24 d'abril, del Govern Valencià (DOGV núm. 3.988, de 27.04.2001). Els/les aspirants que s'incorporen al curs seran nomenats en pràctiques i seguiran els tràmits que assenyala el Decret 88/2001, arts. 9 a 12.
  
Huitena. Presentació de documents
  
El/l'aspirant proposat/da, pel seu nomenament, aportarà davant la Corporació en el termini de cinc dies des de la publicació de la relació d'aprovats, els documents acreditatius de les condicions de capacitat exigits a la convocatòria: a) Document Nacional d'Identitat; b) Certificat mèdic; c) Declaració jurada de no trobar-se inclòs/a en causa d'incapacitat o incompatibilitat per a ser nomenat/da funcionari/a; d) Fotocopia compulsada del títol acadèmic exigit; i e) Certificat d'antecedents penals.
  
Novena. Legislació aplicable
  
Aquesta convocatòria es regeix: per aquest plec de bases; Llei 7/85 de 2 d'abril, reguladora de las Bases de Règim Local; Llei 30/1984 de 2 d'agost, de Mesures per a la Reforma de la Funció Pública; RD 364/95, de 10 de març, Reglament General d'Ingrés del Personal al servei de l'administració general de l'Estat i Provisió de Llocs de Treball i Promoció Professional dels funcionaris civils de l'administració de l'Estat; Decret Legislatiu de 24 d'octubre de 1995, text refós de la Llei de la Funció Pública Valenciana; Llei 23/1989, de 28 de juliol, de Modificació de la Llei de Mesures per a la Reforma de la Funció Pública; Reial Decret 896/91 de 7 de juny; Llei 6/1999, de 19 d'abril, de la Generalitat Valenciana; Decret 88/2001, de 24 d'abril; Decret 89/2001, del Govern Valencià; Ordre de l'1 de juny de 2001, de la Conselleria de Justícia Administracions Públiques, i altres disposicions d'aplicació.
  
La present convocatòria, les seues bases i els actes administratius que se'n deriven i de l'actuació del Tribunal, podran ser impugnats pels interessats/des en els casos i en la forma establerts en la Llei 30/1992, de Règim Jurídic de les Administracions Públiques i del Procediment Administratiu Comú.
  
Deu. Constitució de borsa de treball
  
Per a substitucions per renúncia, eventualitats o altres necessitats, es constituirà amb els aspirants que, superades les puntuacions mínimes no hagen estat proposats per a la contractació corresponent, unes borses de treball que tindran vigència d'un any. Cas d'existir altres borses creades per a la mateixa finalitat aquesta nova borsa començarà a regir a partir de la finalització de l'anterior. Les borses atendran l'ordre establert. No consumiran torn els contractes inferiors a 30 dies, tret que s'acumulen a altres d'anteriors tot sumant un termini superior a 30 dies. Cas de renúncia a la contractació proposada es perdrà el torn passant al final de la llista, llevat de casos de força major.
  
La Vall d'Uixó, 7 de novembre de 2001.- El regidor de Personal i Interior: Jesús Fernández Pérez.
  
ANNEX I
  
2 inspectors de Policia Local, grupo B
  
1. Vacants
  
Les vacants existents són dues places d'inspectors de Policia Local, classificades en el grup B, personal funcionari.
  
2. Sistema de selecció.
  
Concurs-oposició.
  
3. Requisits.
  
Els assenyalats a la base segona.
  
4. Drets d'examen.
  
2.500 PTA.
  
5. Exercicis.
  
A) Fase d'oposició
  
Prèviament a l'inici de les proves, els aspirants aportaran un certificat mèdic oficial en què es faça constar expressament la capacitat per a concórrer a les proves físiques exigides per a l'accés a la categoria corresponent, així com que no es troben impedits o incapacitats per a l'accés a la funció pública.
  
1 Exercici o prova psicotècnica. De caràcter obligatori i eliminatori.
  
Aquesta prova es farà d'acord amb els barems i criteris establerts a l'annex III de l'Ordre de 5 de desembre de 1994, de la Conselleria d'Administració Pública, i ha d'estar homologada por l'IVASP. La superació de dites proves en els municipis de la Comunitat Valenciana, sempre que hagen estat expressament homologades per l'IVASP, tindrà una validesa de 6 mesos des de la seua realització, i eximirà durant aquest període l'aspirant de tornar a realitzar-les.
  
2 Proves d'aptitud física. De caràcter obligatori i eliminatori
  
Consistiran a superar les proves d'aptitud física que posen de manifest la capacitat per a l'acompliment del lloc de treball i el contingut i marques mínimes de les quals seran, almenys, les que s'indiquen en l'apartat I.A) 2. Proves d'aptitud física de l'annex de l'Ordre de l'1 de juny de 2001 (DOGV núm. 4.049, de 24.07.2001)
  
La qualificació d'aquest exercici serà d'apte o no apte, havent de superar com a mínim dues de les proves a ser declarat apte/a.
  
La superació d'aquesta prova tindrà una validesa de quatre anys des de la seua realització, amb independència de l'edat de l'aspirant, i quedaran exempts de realitzar-la aquells que, en el dit període, l'hagen superada.
  
3. Qüestionari de cultura de policia
  
Consistirà a contestar correctament, per escrit, un qüestionari de 100 preguntes amb quatre respostes alternatives, només una d'elles certa, sobre els temes que constitueixen els temaris que s'inclouen en l'Ordre de l'1 de juny de 2001, apartat B) B.2 categoria d'inspector, en un temps màxim de dues hores i mínim de 1,5 hores.
  
Les preguntes encertades es valoraran a raó de 0;1 punt, les en blanc no tindran puntuació, i les errades tindran una penalització de menys 0,03 punts.
  
4. Exercici sobre coneixement de valencià.
  
Consistirà en un exercici de traducció de valencià al castellà i viceversa, un text que proposarà el tribunal, en un temps de 30 minuts.
  
Aquest exercici es qualificarà de 0 a 4 punts i no serà eliminatori.
  
5. Reconeixement mèdic
  
Consistirà a superar un reconeixement mèdic d'acord amb el quadre d'exclusions mèdiques que es determinen reglamentàriament, tot regint mentre no siguen derogades les que s'estableixen a l'Ordre de 22 de desembre de 1997, de la Conselleria de Presidència, que modifica la de data 05 de desembre de 1994.
  
La superació de dita prova, homologada expressament per l'IVASP, tindrà una validesa de sis mesos des de la seua realització, quedant exempts de passar-la aquells/es que, en el dit període l'hagen superada, sempre que no es produisquen malalties o dolences que, a judici del tribunal mèdic, justifiquen de tornar-les a realitzar.
  
6. Desplegament de temari
  
6.1 Tema de composició
  
Consistirà en el desplegament d'un tema d'actualitat i coneixement general, relacionat amb els epígrafs del temari establits per a cada categoria, elegit pel tribunal, l'extensió dels quals no podrà ser inferior a tres folis ni excedir-ne de cinc, a una sola cara, i en un temps no superior a 1 hora i 30 minuts, a fi de valorar la lògica de l'exposició. El dit exercici, a elecció del tribunal, podrà ser llegit en sessió pública per l'aspirant.
  
La qualificació d'aquest exercici serà de 0 a 10 punts, i per a superar l'exercici caldrà obtindre un mínim de 5 punts.
  
6.2 Desplegament del temari
  
Consistirà a desplegar per escrit, i durant un temps màxim de dues hores, dos temes elegits per l'aspirant de quatre extrets per sorteig entre els que componen el temari de cada categoria. Els dits temes seran llegits en sessió pública davant el tribunal, que podrà formular-hi les preguntes o aclariments que jutge oportuns.
  
S'hi valorarà la claredat d'idees, la facilitat d'expressió i el coneixement sobre els temes exposats.
  
La qualificació d'aquest exercici serà de 0 a 10 punts, i per a superar l'exercici caldrà obtindre un mínim de 5 punts.
  
6.3 Supòsit policial
  
Consistirà en la realització d'una prova pràctica, amb una durada mínima d'una hora, que fixarà el tribunal abans de la realització de l'exercici, que versarà sobre planificació, redacció, desenvolupament i exposició escrita d'un supòsit de policia sobre les activitats, funcions i serveis propis de l'ocupació a què s'opta.
  
S'hi valorarà el desplegament i l'exposició de totes aquelles actuacions i mesures de policia que han d'adoptar-se en matèria de distribució de personal, mitjans materials, seguretat ciutadana i vial, i actuacions complementàries, i altres que calguen per a la realització del supòsit.
  
Es podran acompanyar o fixar sobre pla, que aporte el tribunal, totes aquelles dades gràfiques o representatives de les actuacions de policia, o de distribució de mitjans, les quals servisquen per a la seua millor resolució.
  
La qualificació d'aquest exercici serà de 0 a 10 punts, i caldrà obtindre-hi un mínim de 5 punts per a superar-lo.
  
La valoració dels exercicis de desplegament del temari es farà mitjançant l'obtenció de la mitja aritmètica de cadascun dels membres del tribunal de selecció i s'hi rebutjaran a aquests efectes totes les puntuacions màximes i mínimes quan hi haja una diferència de 4 punts o més, servint, si és procedent, com a punt de referència la puntuació màxima obtinguda.
  
7. Projecte professional
  
Prova teoricopràctica eliminatòria, establerta de forma addicional per a determinar amb major precisió l'aptitud dels aspirants i avaluar la idoneïtat de l'aspirant per a actuar, en cas de cobrir la plaça, com a agent facilitador del canvi en la cultura corporativa del Cos de la Policia Local, des d'una cultura de poder fins una cultura d'excel·lència en la gestió. Consistirà en la presentació i exposició oral, en sessió pública i durant un màxim d'una hora, d'un estudi inèdit d'una extensió mínima de cinquanta folis i màxima de seixanta, mecanografiats a doble espai i a uns sola cara, grandària DINA-4, sobre com pretén l'aspirant manifestar el seu compromís amb el desenvolupament de la missió, visió i valors de l'organització, actuant com a model de referència dins una cultura d'excel·lència en la gestió pública del servei de la Policia Local de la Vall d'Uixó. Amb l'extensió, forma i ordre que l'aspirant considere oportú, haurà d'incloure capítols, seccions i/o apartats que tracten, almenys, dels següents assumptes: 1 Trets de la cultura de poder a abandonar. 2 Trets de la cultura d'excel·lència en la gestió, a potenciar. 3 Funcions directives a desenvolupar d'acord amb el nivell del lloc d'inspector dintre de la jerarquia organitzacional. 4 Coneixement, habilitats, actituds i valors que aportarà l'aspirant a l'organització per a la millora continuada de la gestió del servei. Després de l'exposició, l'aspirant defendrà el seu projecte davant les preguntes, aclariments o inquisicions que el Tribunal jutge escaients, durant un termini de quinze minuts i un màxim de seixanta minuts.
  
Es valorarà la identificació i la sensibilització dels aspirants en relació a la innovació i millora de la gestió pública local, que contemplen en termes amplis l'abast de les funcions directives inherents a tot lloc de treball corresponen a l'escala de comandament, el coneixement i integració en el projecte de les experiències i models d'orientació a l'excel·lència en la gestió (o qualitat total) desenvolupades en l'administració Local, en general, i la Policia Local en particular, la capacitats d'anàlisi i de síntesi, la claredat d'idees, la destresa per a menar conceptes i l'expressió oral i escrita. Es puntuarà de 0 a 10 punts. Per a superar-lo es tindrà d'abastar una puntuació mínima de cinc punts.
  
B) Fase de concurs
  
Es valoraran exclusivament, i amb la puntuació que se determina, els mèrits que es contemplen en l'annex del Decret 89/2001, de 24 d'abril (DOGV núm. 3.988, de 27.04.2001) del Govern Valencià, que desenvolupa la disposició transitòria 4ª de la Llei 6/1999, de 19 d'abril, de la Generalitat Valenciana, amb un màxim total en aquesta fase del 40% de la puntuació que puga obtenir-se en el concurs-oposició. Per tant con la puntuació màxima a obtenir en la fase d'oposició és de 54 punts, la puntuació màxima del concurs serà de 36 punts.
  
Temaris
  
Estan constituïts pels temaris que es recullen a l'Ordre d'1 de juny de 2001, B) Temaris, B2. corresponent a l'escala tècnica categoria d'inspector. (DOGV núm. 4.049, de 24.07.01), als quals s'afegeixen els següents:
  
61. Visió empresarial de l'administració Pública. La ciència de l'administració. Possibles aportacions de les ciències no jurídiques al camp de l'administració pública: captació de la realitat, integració de voluntats, paradigma de la qualitat total, tècniques instrumentals. Límits i condicions de la utilització de tècniques empresarials per l'administració pública.
  
62. Processos de modernització i orientació a la qualitat en l'Administració Local.
  
63. Dret de l'Organització Administrativa i Dret Administratiu. Ciència de l'administració i Dret de l'Organització Administrativa. Elements de la Ciència de l'administració. La pràctica de l'administració com a art, per part del gerent situacional. L'enfocament de Sistemes de l'administració ocupacional.
  
64. Naturalesa i propòsit de l'administració com a procés aplicable a tot tipus d'organitzacions. Funcions administratives o directives en diferents nivells organitzacionals. Habilitats administratives i la jerarquia organitzacional. Les metes dels gerents i les organitzacions. Funcions dels gerents (directius o administradors).
  
65. La funció de planificar.
  
66. Disseny, direcció i gestió de projectes.
  
67. La funció d'organitzar.
  
68. Gestió i reenginyeria de processos.
  
69. La funció d'integrar i desenvolupar els recursos humans.
  
70. Tècniques i habilitats directives.
  
71. El control de la gestió en l'administració Local.
  
72. Cultura i models d'excel·lència en la gestió o qualitat total.
  
73. La seguretat ciutadana des de la perspectiva de la prevenció.
  
74. La seguretat vial des de la perspectiva de la prevenció.
  
75. L'Ordenança del trànsit urbà des d'una perspectiva racional.